Návrh na vymenovanie podpredsedníčky Rady vlády Slovenskej republiky pre ľudské práva, národnostné menšiny a rodovú rovnosť reprezentujúcej občiansku spoločnosť

Uznesením vlády Slovenskej republiky č. 806 zo dňa 14. decembra 2011 bol schválený dodatok č. 1 k Štatútu Rady vlády Slovenskej republiky pre ľudské práva, národnostné menšiny a rodovú rovnosť (ďalej len „štatút“, „rada“) týkajúci sa rozšírenia zloženia rady o post podpredsedu reprezentujúceho občiansku spoločnosť a zakomponovania inštitútu stáleho prizývania na jej rokovania s poradným hlasom. 

Podľa ustanovenia čl. 4 ods. 3 štatútu sú podpredsedami rady podpredseda vlády a minister práce, sociálnych vecí a rodiny Slovenskej republiky, ministerka spravodlivosti Slovenskej republiky a reprezentant občianskej spoločnosti. Podpredsedov rady vymenúva a odvoláva vláda Slovenskej republiky. Podpredsedu rady za občiansku spoločnosť vymenuje vláda Slovenskej republiky na návrh Výboru pre mimovládne neziskové organizácie.

Na základe nominácie Výboru pre mimovládne neziskové organizácie sa navrhuje vymenovanie pani Lucie Faltinovej, M.A., výkonnej riaditeľky Fóra donorov, do funkcie podpredsedníčky rady reprezentujúcej občiansku spoločnosť.

Táto zmena nadobúda platnosť a účinnosť dňom jej schválenia vládou Slovenskej republiky.